# Informacija asmenims, laikantiems lietuvių kalbos mokėjimo lygio egzaminą

Registravimasis laikyti lietuvių kalbos mokėjimo lygio nustatymo egzaminą

Asmuo, ketinantis laikyti egzaminą, registruojasi el. paštu ans@tka.lt.

Registruojantis yra privaloma nurodyti vardą, pavardę. Užsiregistravusiam asmeniui nurodoma: egzamino laikymo būdas (kontaktinis arba nuotolinis), vieta (kontaktinio laikymo atveju) ir laikas.

Atvykimas ar prisijungimas į egzaminą

Užsiregistravęs asmuo nurodytu laiku atvyksta į egzamino laikymo vietą arba prisijungia į nuotolinį susitikimą, naudodamasis el. paštu gauta prisijungimo nuoroda. Atvykęs ar prisijungęs į egzaminą asmuo pateikia ar parodo savo asmens dokumentą (pasą arba asmens tapatybės kortelę). Remdamasis pateiktu asmens dokumentu, egzaminuotojas patikrina jo tapatybę ir leidžia laikyti egzaminą.

Pažymėjimo išdavimas

Nustačius egzamino rezultatą yra išduodamas arba atsisakoma išduoti pažymėjimą. Pažymėjimas išduodamas arba informacija apie atsisakymą išduoti pažymėjimą pateikiama ne vėliau kaip per penkias darbo dienas nuo egzamino laikymo dienos.

Pakartotinio laikymo procedūros

Asmenys, **išlaikę egzaminą ir atitinkantys 6 lygį**, neprivalo daugiau laikyti šio egzamino.

Asmenys, **išlaikę egzaminą ir atitinkantys 5 lygį**, privalo laikyti egzaminą ne vėliau kaip po šešerių metų.

Asmenys, **išlaikę egzaminą ir atitinkantys 4 lygį**, privalo laikyti egzaminą ne vėliau kaip po trejų metų.

Asmenims, **išlaikiusiems egzaminą ir atitinkantiems 3 lygį**, rekomenduojama laikyti egzaminą dar kartą, bet ne anksčiau kaip po 1 mėnesio nuo pastarojo egzamino laikymo.

Asmenims, **išlaikiusiems egzaminą ir atitinkantiems 2 lygį**, rekomenduojama laikyti egzaminą dar kartą, bet ne anksčiau kaip po 2 mėnesių nuo pastarojo egzamino laikymo.

Asmenims, **išlaikiusiems egzaminą ir atitinkantiems 1 lygį**, rekomenduojama laikyti egzaminą dar kartą, bet ne anksčiau kaip po 6 mėnesių nuo pastarojo egzamino laikymo.

Skundų teikimas

Asmuo ne vėliau kaip per 30 kalendorinių dienų nuo pažymėjimo arba informacijos apie atsisakymo išduoti pažymėjimą gavimo dienos, gali pateikti skundą TKA dėl Lietuvių kalbos mokėjimo lygio nustatymo egzamino laikymo.

Skundas gali būti pateiktas šiais būdais:

1. Elektroniniu paštu quality@tka.lt;
2. Atvykus į TKA.

Teikiant skundą turi būti pateikta ši informacija ir dokumentai:

1. Vardas, pavardė;
2. Lietuvių kalbos mokėjimo lygio pažymėjimo numeris;
3. Trumpas situacijos aprašymas;
4. Kontaktiniai duomenys, kuriais norima gauti informaciją apie skundo nagrinėjimo eigą.

Skundas išnagrinėjamas per 30 darbo dienų nuo skundo gavimo dienos. Jeigu nagrinėjant skundą prireikia papildomos informacijos, asmuo apie tai informuojamas jo nurodytais kontaktiniais duomenimis, kartu nurodoma, kokia papildoma informacija ir iki kurios dienos turi būti pateikta. Tokiais atvejais 30 darbo dienų terminas skaičiuojamas nuo paskutinės informacijos / dokumentų gavimo dienos. Apie išvadas asmuo informuojamas per 5 darbo dienas nuo sprendimo priėmimo dienos.